Vi havde et dejligt ophold i Giorgias lejlighed. Den ligger i gåafstand fra "downtown" i et roligt kvarter og ti min gang fra Metroen. Lejligheden er stor og der mangler ikke noget - kun lige en brødkniv, et skærebræt, karklude og viskestykker. Der var håndklæder og sengetøj og meget rent over alt. Giorgia havde arrangeret en taxa fra lufthavnen. Der stod en chauffør og tog imod os, da vi ankom. (Husk at orientere Jer godt, når I skal have udleveret Jeres baggage i lufthavnen - vi gik forkert og måtte gå tilbage til terminal 3 og få udleveret vores kufferter). Påskedag kom Giorgia og stillede en panettone og en flaske vin. Giorgia sørgede også for at bestille en taxa til os, da vi skulle i lufthavnen på hjemdagen. Lejligheden kan helt bestemt anbefales.